Menettelyn aloittamista koskeva ilmoitus Kiinan kansantasavallasta peräisin olevaan glyfosaattiin sovellettavien polkumyyntitoimenpiteiden päättymistä koskevan ja välivaiheen tarkastelun vireillepanosta



Virallinen lehti nro C 036 , 15/02/2003 s. 0018 - 0021



Menettelyn aloittamista koskeva ilmoitus Kiinan kansantasavallasta peräisin olevaan glyfosaattiin sovellettavien polkumyyntitoimenpiteiden päättymistä koskevan ja välivaiheen tarkastelun vireillepanosta (2003/C 36/03) Kiinan kansantasavallasta, jäljempänä "asianomainen maa", peräisin olevan glyfosaatin tuontiin sovellettavien polkumyyntitoimenpiteiden voimassaolon lähestyvää päättymistä koskevan ilmoituksen julkaisemisen(1) jälkeen komissio vastaanotti neuvoston asetuksen (EY) N:o 384/96(2), jäljempänä "perusasetus", sellaisena kuin se on viimeksi muutettuna neuvoston asetuksella (EY) N:o 1972/2002(3), 11 artiklan 2 kohdan mukaisen pyynnön tarkastella näitä toimenpiteitä uudelleen. Lisäksi komissiolla on näyttöä, joka oikeuttaa perusasetuksen 11 artiklan 3 kohdan mukaisen tarkastelun vireillepanon. 1. Tarkastelua koskeva pyyntö Pyynnön esitti 18. marraskuuta 2002 Euroopan glyfosaattijärjestö EGA (European Glyphosate Association, jäljempänä "pyynnön esittäjä") edustaen tuottajia, joiden tuotanto muodostaa pääosan, tässä tapauksessa yli 90 prosenttia, yhteisön koko glyfosaatin tuotannosta. 2. Tuote Tarkasteltavana oleva tuote on glyfosaatti, jota voidaan valmistaa eriasteisina tai -tyyppisinä pitoisuuksina, joista tärkeimmät ovat formuloitu glyfosaatti (jonka glyfosaattipitoisuus on yleensä 36 prosenttia), suola (glyfosaattipitoisuus yleensä 62 prosenttia), harkot (glyfosaattipitoisuus yleensä 84 prosenttia) ja happo (glyfosaattipitoisuus yleensä 95 prosenttia) ja joka luokitellaan tällä hetkellä CN-koodeihin ex 2931 00 95 (Taric-koodit 2931 00 95 81 ja 2931 00 95 82 ) ja ex 3808 30 27 (Taric-koodit 3808 30 27 11 ja 3808 30 27 19 ) Nämä CN-koodit ovat ainoastaan ohjeellisia. 3. Voimassa olevat toimenpiteet Tällä hetkellä voimassa olevat toimenpiteet ovat neuvoston asetuksella (EY) N:o 368/98(4), sellaisena kuin se on viimeksi muutettuna neuvoston asetuksella (EY) N:o 1086/2000(5), käyttöön otetut lopulliset polkumyyntitullit, jotka laajennettiin neuvoston asetuksella (EY) N:o 163/2002(6) koskemaan tarkasteltavana olevan tuotteen Malesiasta tai Taiwanista tapahtuvaa tuontia, riippumatta siitä, onko se ilmoitettu tullille Malesiasta tai Taiwanista peräisin olevana. 4. Tarkastelun perusteet 4.1 Toimenpiteiden voimassaolon päättymistä koskevan tarkastelun perusteet Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon jatkumiseen tai toistumiseen. Pyynnön esittäjä esitti näytön siitä, että tarkasteltavana olevan tuotteen tuonti Kiinan kansantasavallasta yhteisöön on jatkunut määrältään merkittävänä ja polkumyyntihinnoin. Polkumyynnin jatkumista koskeva väite perustuu normaaliarvon ja tarkasteltavana olevan tuotteen yhteisöön suuntautuvan viennin hintojen vertailuun. Pyynnön esittäjä on perusasetuksen 2 artiklan 7 kohdan säännösten mukaisesti määrittänyt Kiinan kansantasavallalle normaaliarvon tämän ilmoituksen 5.1 kohdan d alakohdassa mainittua viitemaaksi soveltuvaa markkinatalousmaata koskevan normaaliarvon perusteella. Polkumyynnin jatkumista koskeva väite perustuu tarkasteltavana olevan tuotteen edellisessä virkkeessä tarkoitetulla tavalla määritetyn normaaliarvon ja yhteisöön suuntautuvan viennin hintojen vertailuun. Tämän perusteella lasketut polkumyyntimarginaalit ovat viejämaan osalta huomattavat. Vahingon suhteen väitetään, että tarkasteltavana olevan tuodun tuotteen hinnoilla on muiden seurausten lisäksi edelleen ollut kielteinen vaikutus yhteisön tuotannonalan veloittamiin hintoihin, mikä puolestaan on vaikuttanut erittäin kielteisesti yhteisön tuotannonalan taloudelliseen tilanteeseen. Pyynnön esittäjä väittää lisäksi, että on olemassa vahingollisen polkumyynnin jatkumisen todennäköisyys. Pyynnön esittäjä väittää, että koska toimenpiteitä on absorboitu ja kierretty, vahingollinen polkumyynti todennäköisesti toistuisi. Pyynnön esittäjä on myös esittänyt näytön, joka osoittaa, että Kiinasta vietyjä tuotteita on myyty polkumyynnillä kolmansien maiden markkinoilla, mikä viittaa polkumyynnin toistumisen todennäköisyyteen, jos toimenpiteiden voimassaolo päättyy. Lisäksi pyynnön esittäjällä on näyttöä siitä, että jos toimenpiteiden voimassaolon annetaan päättyä, tarkasteltavana olevan tuotteen nykyinen tuontitaso todennäköisesti nousisi, koska asianomaisen maan vientiä harjoittavilla tuottajilla on tuotantokapasiteettia ja käyttämätöntä kapasiteettia ja koska yhteisössä on olemassa vakiintuneet jakelukanavat tällaiselle tuonnille. Pyynnön esittäjä väittää lisäksi, että yhteisön tuotannonalan tilanne on vaikutuksille altis ja että asianomaisista maista polkumyynnillä tapahtuvan tuonnin merkittävä lisääntyminen aiheuttaisi yhteisön tuotannonalalle todennäköisesti lisävahinkoa, jos toimenpiteiden voimassaolon annetaan päättyä. 4.2 Välivaiheen tarkastelun perusteet Komissio on päättänyt panna omasta aloitteestaan vireille välivaiheen tarkastelun selvittääkseen, ovatko voimassa olevat toimenpiteet asianmukaisia, koska pyynnössä esitetty näyttö osoittaa, että toimenpiteet eivät ole riittäviä vahingollisen polkumyynnin vastaisiksi toimiksi, minkä vuoksi tarvitaan toimenpiteiden täydellistä, menettelyn kaikki näkökohdat kattavaa välivaiheen tarkastelua. 5. Menettely Komissio on neuvoa-antavaa komiteaa kuultuaan päättänyt, että on olemassa riittävä näyttö toimenpiteiden voimassaolon päättymistä koskevan tarkastelun ja välivaiheen tarkastelun vireille panemiseksi, mistä syystä se panee tarkastelun vireille perusasetuksen 11 artiklan 2 ja 3 kohdan mukaisesti. 5.1 Menettely polkumyynnin ja vahingon todennäköisyyden määrittämiseksi Tutkimuksessa selvitetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen, sekä onko voimassa olevien toimenpiteiden jatkaminen, kumoaminen tai muuttaminen tarpeen. a) Otanta Koska tässä menettelyssä on ilmeisesti osallisena suuri määrä osapuolia, komissio voi päättää soveltaa otantamenetelmää perusasetuksen 17 artiklan mukaisesti. i) Kiinan kansantasavallassa toimivia viejiä/tuottajia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia viejiä/tuottajia tai niiden edustajia ilmoittautumaan ottamalla yhteyttä komissioon ja toimittamalla yrityksestään tai yrityksistään seuraavat tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - paikallisena valuuttana ilmaistu liikevaihto ja tarkasteltavana olevan tuotteen vienti yhteisöön 1. tammikuuta 2002 ja 31. joulukuuta 2002 välisenä aikana tonneina, - paikallisena valuuttana ilmaistu liikevaihto ja tarkasteltavana olevan tuotteen myynti kotimarkkinoilla 1. tammikuuta 2002 ja 31. joulukuuta 2002 välisenä aikana tonneina, - tieto siitä, aikooko yritys pyytää yksilöllistä marginaalia tai markkinatalousasemaa (ainoastaan tuottajat voivat pyytää yksilöllistä marginaalia ja markkinatalousasemaa), - tarkka kuvaus yrityksen toiminnasta tarkasteltavana olevan tuotteen tuotannon osalta, - tarkasteltavana olevan tuotteen tuotannon määrä tonneina, tuotantokapasiteetti ja investoinnit tuotantokapasiteettiin 1. tammikuuta 2002 ja 31. joulukuuta 2002 välisenä aikana, - kaikkien tarkasteltavana olevan tuotteen tuotantoon ja/tai myyntiin (vienti- ja/tai kotimarkkinoille) osallistuvien etuyhteydessä olevien yritysten(7) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys tai suostuvatko yritykset osallistumaan otokseen, mikä merkitsee kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen viejiä/tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä viejämaan viranomaisiin ja tiedossa oleviin viejien/tuottajien järjestöihin. ii) Tuojia koskeva otos Pystyäkseen päättämään otannan tarpeellisuudesta ja voidakseen tarvittaessa valita otoksen komissio kehottaa kaikkia tuojia tai niiden edustajia ilmoittautumaan komissiolle ja toimittamaan yrityksestään tai yrityksistään seuraavat tiedot tämän ilmoituksen 6 kohdan b alakohdan i alakohdassa annetussa määräajassa: - yrityksen nimi, osoite, sähköpostiosoite, puhelin-, faksi- ja/tai teleksinumerot sekä yhteyshenkilön nimi, - yrityksen kokonaisliikevaihto euroina 1. tammikuuta 2002 ja 31. joulukuuta 2002 väliseltä ajalta, - työntekijöiden kokonaismäärä, - tarkka kuvaus yrityksen toiminnasta tarkasteltavana olevan tuotteen osalta ja tarkasteltavana olevan tuotteen määrä tonneina 1. tammikuuta 2002 ja 31. joulukuuta 2002 välisenä aikana, - Kiinan kansantasavallasta peräisin olevan tarkasteltavana olevan tuotteen tuonnin ja jälleenmyynnin määrä tonneina yhteisön markkinoilla sekä arvo euroina 1. tammikuuta 2002 ja 31. joulukuuta 2002 välisenä aikana, - kaikkien tarkasteltavana olevan tuotteen tuotantoon ja/tai myyntiin osallistuvien etuyhteydessä olevien yritysten(8) nimet ja tarkka kuvaus niiden toiminnasta, - muut asiaa koskevat tiedot, joista voi olla hyötyä komissiolle otoksen valinnassa, - tieto siitä, suostuuko yritys tai suostuvatko yritykset osallistumaan otokseen, mikä merkitsee myös kyselylomakkeen täyttämistä ja vastauksia koskevan, paikalla suoritettavan tarkastuksen hyväksymistä. Saadakseen tuojia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä tiedossa oleviin tuojien järjestöihin. iii) Otosten lopullinen valinta Asianomaisten osapuolten on toimitettava otosten valinnan kannalta merkitykselliset tiedot tämän ilmoituksen 6 kohdan b alakohdan ii alakohdassa annetussa määräajassa. Komissio aikoo valita otokset lopullisesti kuultuaan niitä asianomaisia osapuolia, jotka ovat ilmoittaneet haluavansa kuulua otokseen. Otoksiin valittujen yritysten on täytettävä kyselylomake tämän ilmoituksen 6 kohdan b alakohdan iii alakohdassa annetussa määräajassa ja niiden on toimittava yhteistyössä tutkimuksessa. Jos yhteistyö ei ole riittävää, komissio tekee päätelmänsä käytettävissä olevien tietojen perusteella perusasetuksen 17 artiklan 4 kohdan ja 18 artiklan mukaisesti. b) Kyselylomakkeet Saadakseen tutkimuksensa kannalta tarpeellisina pitämänsä tiedot komissio lähettää kyselylomakkeen yhteisön tuottajille ja niitä edustaville järjestöille, otokseen valituille Kiinan kansantasavallassa toimiville viejille/tuottajille, Kiinan kansantasavallassa toimiville viejien/tuottajien järjestöille, otokseen valituille tuojille, pyynnössä mainituille tai tämän tarkastelun kohteena oleviin toimenpiteisiin johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille. Kaikkien asianomaisten osapuolten olisi kuitenkin mahdollisimman pian otettava yhteyttä komissioon faksitse saadakseen selville, onko ne mainittu pyynnössä. Niiden olisi tarvittaessa pyydettävä kyselylomake 6 kohdan a alakohdan i alakohdassa annetussa määräajassa, koska tämän ilmoituksen 6 kohdan a alakohdan ii alakohdassa annettua määräaikaa sovelletaan kaikkiin asianomaisiin osapuoliin. c) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan muita tietoja kuin vastaukset kyselyyn ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdan ii alakohdassa annetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on esitettävä tämän ilmoituksen 6 kohdan a alakohdan iii alakohdassa annetussa määräajassa. d) Markkinatalousmaan valinta Brasilia oli aiemmassa tutkimuksessa se markkinatalousmaa, jonka perusteella määritettiin Kiinan kansantasavaltaa koskeva normaaliarvo. Komission tarkoituksena on käyttää Brasiliaa uudelleen tähän tarkoitukseen. Asianomaisia osapuolia pyydetään esittämään huomionsa valinnan sopivuudesta tämän ilmoituksen 6 kohdan c alakohdassa annetussa erityisessä määräajassa. e) Markkinatalousasema Normaaliarvo määritetään perusasetuksen 2 artiklan 7 kohdan b alakohdan mukaisesti niille Kiinan kansantasavallassa toimiville viejille/tuottajille, jotka väittävät toimivansa markkinatalousolosuhteissa eli täyttävänsä perusasetuksen 2 artiklan 7 kohdan c alakohdassa vahvistetut edellytykset ja esittävät siitä riittävän näytön. Niiden viejien/tuottajien, jotka aikovat esittää tätä koskevan asianmukaisesti perustellun pyynnön, on tehtävä se tämän ilmoituksen 6 kohdan d alakohdassa annetussa erityisessä määräajassa. Komissio lähettää lomakkeet pyynnön tekemistä varten kaikille niille Kiinan kansantasavallan viejille/tuottajille, jotka kuuluvat otokseen tai jotka ovat hakeneet yksilöllisen marginaalin vahvistamista, sekä Kiinan kansantasavallan viranomaisille. 5.2 Yhteisön edun arviointimenettely Jos polkumyynnin ja vahingon jatkuminen osoittautuu todennäköiseksi sekä on tarve muuttaa toimenpiteiden lajia, tehdään perusasetuksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa tai olisiko niitä muutettava. Tämän vuoksi yhteisön tuotannonala, tuojat, niitä edustavat järjestöt, edustavat käyttäjät ja edustavat kuluttajajärjestöt voivat ilmoittautua tämän ilmoituksen 6 kohdan a alakohdan ii alakohdassa annetussa yleisessä määräajassa ja toimittaa tietoja komissiolle, mikäli ne todistavat, että niiden toiminta on objektiivisessa yhteydessä tarkasteltavana olevaan tuotteeseen. Osapuolet, jotka ovat toimineet edellisen virkkeen ohjeiden mukaisesti, voivat pyytää saada tulla kuulluiksi esittäen erityiset syyt sille, miksi niitä olisi kuultava tämän ilmoituksen 6 kohdan a alakohdan iii alakohdassa annetussa määräajassa. Olisi huomattava, että 21 artiklan mukaisesti toimitetut tiedot otetaan huomioon ainoastaan, jos ne on tosiasioihin perustuvalla näytöllä osoitettu oikeiksi niitä toimitettaessa. 6. Määräajat a) Yleiset määräajat i) Kyselylomakkeen tai muiden pyyntöä koskevien lomakkeiden pyytäminen Kaikkien tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyöstä kieltäytyneiden asianomaisten osapuolten olisi pyydettävä kyselylomake tai muut pyyntöä koskevat lomakkeet mahdollisimman nopeasti mutta joka tapauksessa 15 päivän kuluessa tämän ilmoituksen julkaisemisesta Euroopan unionin virallisessa lehdessä. ii) Osapuolten ilmoittautuminen, kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan unionin virallisessa lehdessä, jollei toisin ilmoiteta. Huomiota kiinnitetään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa. Otokseen valittujen yritysten on toimitettava kyselyvastaukset tämän ilmoituksen 6 kohdan b alakohdan iii alakohdassa annetussa määräajassa. iii) Kuuleminen Asianomaiset osapuolet voivat myös pyytää saada tulla komission kuulemiksi samassa 40 päivän määräajassa. b) Otantaa koskeva erityinen määräaika i) Edellä 5.1 kohdan a alakohdan i ja ii alakohdassa tarkoitetut tiedot on toimitettava komissiolle 15 päivän kuluessa tämän ilmoituksen julkaisemisesta Euroopan unionin virallisessa lehdessä, koska komissio aikoo kuulla otoksen lopullisesta valinnasta niitä asianomaisia osapuolia, jotka ovat ilmoittaneet haluavansa kuulua otokseen, 21 päivän kuluessa tämän ilmoituksen julkaisemisesta Euroopan unionin virallisessa lehdessä. ii) Kaikki muut otoksen valinnan kannalta merkittävät, 5.1 kohdan a alakohdan iii alakohdassa tarkoitetut tiedot on toimitettava komissiolle 21 päivän kuluessa tämän ilmoituksen julkaisemisesta Euroopan unionin virallisessa lehdessä. iii) Otokseen valittujen osapuolten on toimitettava kyselyvastaukset komissiolle 37 päivän kuluessa siitä, kun niille on ilmoitettu niiden valinnasta otokseen. c) Erityinen määräaika markkinatalousmaan valitsemiseksi Tutkimuksen osapuolet voivat esittää huomautuksia siitä, onko Brasilia, jota tämän ilmoituksen 5.1 kohdan d alakohdassa ehdotetaan markkinatalousmaaksi normaaliarvon määrittämiseksi Kiinan kansantasavallan osalta, sopiva valinta tähän tarkoitukseen. Nämä huomautukset on toimitettava komissiolle kymmenen päivän kuluessa tämän ilmoituksen julkaisemisesta Euroopan unionin virallisessa lehdessä. d) Erityinen määräaika markkinatalousasemaa koskevan pyynnön esittämiselle Tämän ilmoituksen 5.1 kohdan e alakohdassa tarkoitetut asianmukaisesti perustellut markkinatalousasemaa koskevat pyynnöt on toimitettava komissiolle 21 päivän kuluessa otoksen valinnasta tai muussa komission asettamassa määräajassa. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission yhteystiedot: European Commission Directorate General for Trade Directorate B J-79 5/16 B - 1049 Bruxelles/Brussel Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen väärän tai harhaanjohtavan tiedon, tätä tietoa ei oteta huomioon, ja sen sijasta voidaan käyttää käytettävissä olevia tietoja. (1) EYVL C 120, 23.5.2002, s. 3. (2) EYVL L 56, 6.3.1996, s. 1. (3) EYVL L 305, 7.11.2002, s. 1. (4) EYVL L 47, 18.2.1998, s. 1. (5) EYVL L 124, 25.5.2000, s. 1. (6) EYVL L 30, 31.1.2002, s. 1. (7) Etuyhteydessä olevan yrityksen käsitettä selvitetään yhteisön tullikoodeksin soveltamisesta annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa. (8) Etuyhteydessä olevan yrityksen käsitettä selvitetään yhteisön tullikoodeksin soveltamisesta annetun komission asetuksen (ETY) N:o 2454/93 (EYVL L 253, 11.10.1993, s. 1) 143 artiklassa.